**Haiduc de anotimp**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iat-o, vine! Tot bogată!...

Cu penelul lunecând

Astăzi ca și altădată,

Expoziții vernisând.

Și nu pot cuvinte spune,

Ce paletă de culori,

Pune-n parcuri ori pădure.

Ochii nu mai pot să-ndure,

Suflete-s în sărbători.

Din cosițe, despletite

Curg moi fructe risipind,

Mii de-arome clocotinde,

Peste frunzele țesute,

Suflet, vise legănând,

Sânii, strugurii rotunzi,

Ea-i dansează-n ritm sublim,

Vrei necazul să-l scufunzi?

Stoarce-i până-s must divin,

Pentru iarnă elixir!

Când te văd cum bogăția

Risipești pe câmp și-n deal

Mă cuprinde frenezia

Să te chem iar peste-un an!

De vei fi iarăși bogată,

Nu te voi lăsa să pleci,

Sufletu-mi sărac îmbracă-mi

Să fie bogat pe veci! ...